POZIV
na sudjelovanje u savjetovanju
sa zainteresiranom javnošću

o

NACRTU IZMJENE I DOPUNAMA PROGRAMA O 

 POTPORA U POLJOPRIVREDI I RURALNOM RAZVOJU
NA PODRUČJU OSJEČKO-BARANJSKE ŽUPANIJE 
ZA RAZDOBLJE 2016.-2020.
 
Program potpora u poljoprivredi i ruralnom razvoju na području Osječko-baranjske županije za razdoblje 2016. - 2020. godine ( Županijski glasnik“ broj 2/17.), planski je dokument kojim je Županija uredila mjere potpora poljoprivredi i ruralnom razvoju na svom području i u određenom razdoblju, a temeljem ovlasti koje su joj dane člankom 66. Zakona o poljoprivredi ("Narodne novine" broj 30/15.) i koje su usklađene uredbama Europske komisije koje uređuju državne potpore, kao i mjere koje se ne smatraju državnom potporom u sektoru poljoprivrede. 

U cilju očuvanja tradicionalne proizvodnje svinjskog mesa u ruralnom prostoru na području Osječko-baranjske županije predlaže se Dopuna i izmjene Programa potpora, novom mjerom potpore za očuvanje načina tradicionalne proizvodnje svinjskog mesa, a u cilju razvoja osiguranja potrebne sirovine za proizvodnju autohtonih proizvoda. 
Budući da je riječ o dopuni i izmjeni planskog dokumentu kojim se uređuju pitanja kojima se neposredno ostvaruju potrebe građana ili druga pitanja od interesa za opću dobrobit građana i pravnih osoba na području Županije, sukladno članku 11. Zakona o pravu na pristup informacijama ("Narodne novine" broj 25/13. i 85/15.) provodi se postupak savjetovanja sa zainteresiranom javnošću. Postupak savjetovanja provest će se, sukladno Kodeksu savjetovanja sa zainteresiranom javnošću u postupcima donošenja zakona, drugih propisa i akata ("Narodne novine" broj 140/09.), stavljanjem Nacrta Odluke na internetske stranice Osječko-baranjske županije s mogućnošću sudionika da elektronskom poštom ili u pisanom obliku dostave svoje komentare, primjedbe i prijedloge prema na stranicama raspoloživom obrascu. Postupak savjetovanja provest će se u razdoblju od 24. travnja do 23. svibnja 2017. godine. 

Organizator i nositelj postupka savjetovanja je Upravni odjel za poljoprivredu i ruralni razvoj Osječko-baranjske županije.

Pozivamo vas na sudjelovanje u postupku Savjetovanja, za koju potrebu Vam je na raspolaganju utvrđeni Nacrt Dopune i izmjena Programa i Obrazac sudjelovanja u savjetovanju.

· Nacrt  Odluke i izmjene Programa 

· Obrazac sudjelovanja u savjetovanju
